
S K R A Ć E N I  Z A P I S N I K
od 29. svibnja 2020. godine

sa 26. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/20-01/01, URBROJ: 2137/22-20-2, od 22. svibnja 2020. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Pero Čorba, potpredsjednik Općinskoga vijeća,
3.  Vjekoslav Mesarov, član Općinskog vijeća,
4.  Nenad Lukić, član Općinskog vijeća,
5.  Ivan Mesarov, član Općinskoga vijeća,
6.  Dario Ciganović, član Općinskoga vijeća,
7.  Franjo Marčinko, član Općinskoga vijeća,
8. Marina Bušić, članica Općinskoga vijeća.

OSTALI PRISUTNI:

1. Branko Mesarov, općinski načelnik Općine Novo Virje,
2. Miroslav Lukanec, pročelnik i zapisničar,
3. Željka Bosorić Baruškin – računovodstveni referent u Općini Novo Virje.
	  
  ODSUTNI:

  1. Željko Šadek, član Općinskoga vijeća – opravdano,
  2. Željkica Kapitanić, članica Općinskoga vijeća – opravdano,
  3. Dražen Đuroci, član Općinskoga vijeća – opravdano.

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 20,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 8 glasova ZA usvojilo zapisnik sa prethodne sjednice.

PREDSJEDNICA: Za današnju sjednicu predlažem sljedeći:




DNEVNI RED

1. Donošenje Godišnjeg izvještaja o izvršenju Proračuna Općine Novo Virje za 2019. godinu,
2. Donošenje Zaključka o usvajanju Izvješća o izvršenju Programa održavanja komunalne infrastrukture na području Općine Novo Virje u 2019. godini,
3. Donošenje Zaključka o usvajanju Izvješća o izvršenju Programa građenja komunalne infrastrukture na području Općine Novo Virje u 2019. godini,
4. Donošenje Zaključka o usvajanju izvješća o izvršenju Programa javnih potreba u protupožarnoj i civilnoj zaštiti na području Općine Novo Virje u 2019. godini,
5. Donošenje Zaključka o usvajanju izvješća o izvršenju Programa utroška sredstava vodnog doprinosa na području Općine Novo Virje u 2019. godini,
6. Donošenje Zaključka o usvajanju izvješća o izvršenju Programa potpora u poljoprivredi na području Općine Novo Virje u 2019. godini,
7. Donošenje Zaključka o usvajanju izvješća o izvršenju Programa o namjenskom korištenju sredstava naknade za promjenu namjene poljoprivrednog zemljišta na području Općine Novo Virje u 2019. godini,
8. Donošenje Zaključka o usvajanju izvješća o izvršenju Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Novo Virje u 2019. godini,
9. Donošenje Zaključka o usvajanju izvješća o izvršenju Programa utroška sredstava šumskog doprinosa na području Općine Novo Virje u 2019. godini
10. Donošenje Zaključka o usvajanju izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2019. godini,
11. Donošenje Zaključka o usvajanju izvješća o izvršenju Programa javnih potreba u sportu na području Općine Novo Virje u 2019. godini,
12. Donošenje Zaključka o usvajanju izvješća o izvršenju Programa javnih potreba u kulturi na području Općine Novo Virje u 2019. godini,
13. Donošenje Zaključka o usvajanju izvješća o izvršenju Programa javnih potreba u predškolskom odgoju na području Općine Novo Virje u 2019. godini,
14. Donošenje Zaključka o usvajanju izvješća o izvršenju Plana javnih potreba u socijalnoj skrbi na području Općine Novo Virje u 2019. godini,
15. Donošenje Zaključka o usvajanju izvješća o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Novo Virje u 2019. godini,
16. Donošenje Zaključka o usvajanju izvješća o izvršenju Plana gospodarenja otpadom na području Općine Novo Virje za razdoblje od 2018. do 2023. godine za 2019. godinu,
17. Donošenje Zaključka o usvajanju izvješća o lokacijama i količinama odbačenog otpada te troškovima uklanjanja odbačenog otpada na području Općine Novo Virje u 2019. godini,
18. Donošenje Izmjena i dopuna proračuna Općine Novo Virje za 2020. godinu i projekcije za 2021. i 2022. godinu,
19. Donošenje Programa o izmjenama Programa građenja komunalne infrastrukture na području Općine Novo Virje za 2020. godinu,
20. Donošenje Programa o izmjenama Programa održavanja komunalne infrastrukture na području Općine Novo Virje za 2020. godinu,
21. Donošenje Plana o izmjeni Plana javnih potreba u socijalnoj skrbi na području Općine Novo Virje u 2020. godini,
22. Donošenje Programa o izmjeni Programa javnih potreba u predškolskom odgoju na području Općine Novo Virje u 2020. godini,
23. Donošenje Odluke o odabiru najpovoljnijeg ponuditelja za davanje koncesije za obavljanje komunalne djelatnosti – dimnjačarski poslovi na području Općine Novo Virje,
24. Donošenje Odluke o davanju prethodne suglasnosti na Obavijest o Odabiru ponude za izgradnju nerazvrstane ceste Drenovica – Odvojak Živko,
25. Donošenje Odluke o početku postupka jednostavne nabave za rekonstrukciju dječjeg igrališta u Novom Virju – Drenovica,
26. Rasprava o izgradnji mosne vage u Novom Virju,
27. Donošenje Zaključka o prihvaćanju Godišnjeg izvještaja o izvršenju proračuna za 2019. godinu, Izvješća o radu za 2019. godinu i Izvješća o vatrogasnim intervencijama za 2019. godinu Javne vatrogasne postrojbe Đurđevac,
28. Donošenje Zaključka o prihvaćanju Izvješća o stanju sigurnosti na području postaje Granične policije Koprivnica za veljaču, ožujak i travanj 2020. godine,
29. Razmatranje zamolbe Ane Duga iz Novigrada Podravskog,
30. Razno.

Dnevni red je usvojen sa 8 glasova ZA.

Točka 1.

PREDSJEDNICA: Prelazimo na prvu točku, a to je donošenje Godišnjeg izvještaja o izvršenju Proračuna Općine Novo Virje za 2019. godinu.

Predlagatelj Odluke je općinski načelnik i ima riječ.

OPĆINSKI NAČELNIK: Prihodi poslovanja u 2019. godini ostvareni su u iznosu od 4.000.443,56 kuna, dok su u 2018. godini ostvareni u iznosu od 4.061.959,92 kuna što znači da je razlika oko šezdesetjedne tisuće kuna. Indeks je ispod 100, što znači da je u okviru proračuna. Važno je obrazloženje, članak 9.,nema smisla da sve čitam, ali ako hoćete mogu. Ako ima pitanja, možete postaviti Željki, računovodstvenom referentu.

PREDSJEDNICA: Zahvaljujem, otvaram raspravu. 
Neke stavke se ne poklapaju, ali to je zbog toga jer nije prihvaćen zadnji rebalans. Ovaj puta ću podržati Godišnji izvještaj o izvršenju proračuna, ali drugi puta ako budemo tako radili ga neću podržati. Mislim da se treba na vrijeme dogovarati.

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo


GODIŠNJI IZVJEŠTAJ
o izvršenju Proračuna Općine Novo Virje za 2019. godinu

Točka 2.

PREDSJEDNICA: Prelazimo na drugu točku, a to je donošenje Zaključka o usvajanju Izvješća o izvršenju Programa održavanja komunalne infrastrukture na području Općine Novo Virje u 2019. godini.
Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju Izvješća o izvršenju Programa održavanja komunalne infrastrukture na području Općine Novo Virje u 2019. godini

Točka 3.

PREDSJEDNICA: Prelazimo na treću točku, a to je donošenje Zaključka o usvajanju Izvješća o izvršenju Programa građenja komunalne infrastrukture na području Općine Novo Virje u 2019. godini.
Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju Izvješća o izvršenju Programa građenja komunalne infrastrukture na području Općine Novo Virje u 2019. godini

Točka 4.

PREDSJEDNICA: Prelazimo na četvrtu točku, a to je donošenje Zaključka o usvajanju izvješća o izvršenju Programa javnih potreba u protupožarnoj i civilnoj zaštiti na području Općine Novo Virje u 2019. godini.
Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o izvršenju Programa javnih potreba u protupožarnoj i civilnoj zaštiti na području Općine Novo Virje u 2019. godini

Točka 5.

PREDSJEDNICA: Prelazimo na petu točku, a to je donošenje Zaključka o usvajanju izvješća o izvršenju Programa utroška sredstava vodnog doprinosa na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o izvršenju Programa utroška sredstava vodnog doprinosa na području Općine Novo Virje u 2019. godini

Točka 6.

PREDSJEDNICA: Prelazimo na šestu točku, a to je donošenje Zaključka o usvajanju izvješća o izvršenju Programa potpora u poljoprivredi na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o izvršenju Programa potpora u poljoprivredi na području Općine Novo Virje u 2019. godini


Točka 7.

PREDSJEDNICA: Prelazimo na sedmu točku, a to je donošenje Zaključka o usvajanju izvješća o izvršenju Programa o namjenskom korištenju sredstava naknade za promjenu namjene poljoprivrednog zemljišta na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o izvršenju Programa o namjenskom korištenju sredstava naknade za promjenu namjene poljoprivrednog zemljišta na području Općine Novo Virje u 2019. godini

Točka 8.

PREDSJEDNICA: Prelazimo na osmu točku, a to je donošenje Zaključka o usvajanju izvješća o izvršenju Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o izvršenju Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Novo Virje u 2019. godini

Točka 9.

PREDSJEDNICA: Prelazimo na devetu točku, a to je donošenje Zaključka o usvajanju izvješća o izvršenju Programa utroška sredstava šumskog doprinosa na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
 o usvajanju izvješća o izvršenju Programa utroška sredstava šumskog doprinosa na području Općine Novo Virje u 2019. godini

Točka 10.

PREDSJEDNICA: Prelazimo na desetu točku, a to je donošenje Zaključka o usvajanju izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo
ZAKLJUČAK
o usvajanju izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2019. godini

Točka 11.

PREDSJEDNICA: Prelazimo na jedanaestu točku, a to je donošenje Zaključka o usvajanju izvješća o izvršenju Programa javnih potreba u sportu na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o izvršenju Programa javnih potreba u sportu na području Općine Novo Virje u 2019. godini

Zaključak se prilaže ovom zapisniku i čini njegov sastavni dio.

Točka 12.

PREDSJEDNICA: Prelazimo na dvanaestu točku, a to je donošenje Zaključka o usvajanju izvješća o izvršenju Programa javnih potreba u kulturi na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o izvršenju Programa javnih potreba u kulturi na području Općine Novo Virje u 2019. godini

Zaključak se prilaže ovom zapisniku i čini njegov sastavni dio.

Točka 13.

PREDSJEDNICA: Prelazimo na trinaestu točku, a to je donošenje Zaključka o usvajanju izvješća o izvršenju Programa javnih potreba u predškolskom odgoju na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o izvršenju Programa javnih potreba u predškolskom odgoju na području Općine Novo Virje u 2019. godini



Točka 14.

PREDSJEDNICA: Prelazimo na četrnaestu točku, a to je donošenje Zaključka o usvajanju izvješća o izvršenju Plana javnih potreba u socijalnoj skrbi na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o izvršenju Plana javnih potreba u socijalnoj skrbi na području Općine Novo Virje u 2019. godini

Točka 15.

PREDSJEDNICA: Prelazimo na petnaestu točku, a to je donošenje Zaključka o usvajanju izvješća o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Novo Virje u 2019. godini.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Novo Virje u 2019. godini

Točka 16.

PREDSJEDNICA: Prelazimo na šesnaestu točku, a to je donošenje Zaključka o usvajanju izvješća o izvršenju Plana gospodarenja otpadom na području Općine Novo Virje za razdoblje od 2018. do 2023. godine za 2019. godinu.

Predlagatelj Zaključka je općinski načelnik i ima riječ.

Općinski načelnik kratko obrazlaže izvješće.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
usvajanju izvješća o izvršenju Plana gospodarenja otpadom na području Općine Novo Virje za razdoblje od 2018. do 2023. godine za 2019. godinu

Točka 17.

PREDSJEDNICA: Prelazimo na sedamnaestu točku, a to je donošenje Zaključka o usvajanju izvješća o lokacijama i količinama odbačenog otpada te troškovima uklanjanja odbačenog otpada na području Općine Novo Virje u 2019. godini.

Predlagatelj Zaključka je općinski načelnik i ima riječ.

OPĆINSKI NAČELNIK: Vezano za ovu točku dnevnog reda, prošle godine smo imali prijavu o nepropisno odbačenom otpadu na lokaciji kraj državne barake, od strane ribočuvara, pa smo trebali postupati. Tom prilikom zbrinuli smo 6m3 miješanog komunalnog otpada predajom ovlaštenoj osobi, Drava – Kom-u. Tom prilikom angažirali smo i tvrtku Iskopi Fuček. Ukupan trošak je bio 4.512,50 kuna.

PREDSJEDNICA: Zahvaljujem, otvaram raspravu. 

PERO ČORBA: Što se tiče odbačenog otpada na odlagalištu u Lokama bio je navažan otpad u vrećama, bilo je puno stiropora, sada se to više ne vidi jer je zatrpano građevinskim otpadom. Bilo je sigurno sto vreća, zvao sam pročelnika.

OPĆINSKI NAČELNIK: Bio je Fuček i to je poravnao.

PERO ČORBA: Ljudi tamo voze otpad i iz drugih općina, komunalni redar bi trebao proći smetlišta.

OPĆINSKI NAČELNIK: Tu grabu poravnavamo do pet puta godišnje.

PREDSJEDNICA: Bilo je rečeno da se zna tko je dovezao otpad na lokaciju kraj državne barake, zašto se nije poduzelo ništa?

OPĆINSKI NAČELNIK: Kontaktirao sam sa inspektoricom zaštite okoliša, rekla je da je to uzaludan posao. Prema njezinom iskustvu rečeno mi je da ćemo potrošiti novce i izgubiti vrijeme rješavajući to, a rezultata neće biti.

PREDSJEDNICA: Trebalo bi pojačati kontrolu. Svaki čas ode 5.000,00 kuna, a pogotovo što to dovozi netko sa strane.

PERO ČORBA: Mislim da je netko plaćen za to, da bi trebao obilaziti teren i takve lokacije, a ne obilaziti samo objekt općine, mislim da taj ne zalazi na smetlište. Moglo bi se navući rukavice i možda bi se pronašlo ime i prezime.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju izvješća o lokacijama i količinama odbačenog otpada te troškovima uklanjanja odbačenog otpada na području Općine Novo Virje u 2019. godini

Točka 18.

PREDSJEDNICA: Prelazimo na osamnaestu točku, a to je donošenje Izmjena i dopuna proračuna Općine Novo Virje za 2020. godinu i projekcije za 2021. i 2022. godinu.
Predlagatelj Odluke je općinski načelnik i ima riječ.
OPĆINSKI NAČELNIK: Prilikom izrade proračuna na prihodovnoj strani smo slagali prihode kako su bili prošle godine, onako kako smo pretpostavljali da ćemo dobivati sredstva. Sada smo prihodovnu stranu složili realno, koliko prihoda dobivamo tako smo i stavili kao prihod.
Što se tiče pomoći, na prihodovnoj strani stavili smo za ceste (Ulica Drenovica – Odvojak Živko, Ogredek i Trepče).
Za asfaltiranje tih cesta dobili smo odluke o dodjeli sredstava, te smo iznose dodijeljenih sredstava stavili kao prihod na prihodovnoj starni.
Za asfaltiranje ulice Drenovica – Odvojak Živko prijavili smo se na natječaj Ministarstva regionalnog razvoja i fondova europske unije, Program održivog razvoja lokalne zajednice gdje su nam odobrena sredstva u iznosu od 180.000,00 kuna.
Za asfaltiranje dijela ulice Trepče i ulice Ogredek prijavili smo se na natječaj Ministarstva graditeljstva i prostornog uređenja gdje su nam odobrena sredstva od 167.996,00 kuna.
Od Ministarstva za demografiju, obitelj, mlade i socijalnu politiku odobrena su nam sredstva po prijavi na natječaj u iznosu od 181.500,00 kuna za razvoj predškolske djelatnosti.
U proračun smo stavili još i 200.000,00 kuna koje planiramo dobiti od Koprivničko-križevačke županije.
Tako smo stavili i na rashodovnoj strani.
Ugrađen je i višak od prošlih godina, manjak u ovom rebalansu pokrili smo sa viškom iz prošlih godina i to sa svojim sredstvima. Predlažem da sve navedene projekte realiziramo. Ispričao sam Vam vezano za kapitalne projekte i natječaje. Za daljnja obrazloženja proračuna molim računovodstvenog referenta Željku Bosorić Baruškin. Tamo gdje je bio veći trošak smo podigli stavku, a gdje je bio manji smo smanjili stavku. Proračun je sada realniji u odnosu na onaj iz prosinca 2019. godine.

ŽELJKA BOSORIĆ BARUŠKIN: Prvo što je povećano na troškovima su putni troškovi općinskog načelnika, za 13.000,00 kuna, dok su za 500,00 kuna povećane donacije političkim strankama, dani općine smanjeni su u kompletu. Rashodi za zaposlene su se povećali, a odnose se na regres djelatnicima JUO-a i dječjeg vrtića, gdje se iznos povećava sa 1.250,00 na 1.500,00 kuna neto. Povećali su se rashodi za materijal za 28.000,00 kuna, planiraju se kupiti koševi za smeće oko općine i klupe.

OPĆINSKI NAČELNIK: Nabaviti ćemo i jarbole za zastave, vjetar nam je iščupao ploču gdje se drže zastave.

ŽELJKA BOSORIĆ BARUŠKIN: Što se tiče rashoda za usluge, povećan je vodni doprinos za ulicu Drenovica, Drava –Kom po novom naplaćuje odvoz smeća iz općinske zgrade, 6.000,00 kuna povaćava se stavka vezana za reviziju nogometnih igrališta, također su povećani troškovi vezani za održavanje internetske stranice. Rashodi za nabavu prirodnih bogatstava su veći za 20.000,00 kuna, planiramo kupiti i zemljište.

OPĆINSKI NAČELNIK: Radi se o gospodinu Slavku Pavlović kojemu je u požaru izgorjela kuća. Općina mu je kupila peć, dok su vatrogasci u akciji sakupljnja dobrovoljnih priloga sakupili 14.770,00 kuna. Slavko je pronašao kuću koju bi želio kupiti (kuća Ferenčaba Mara u Crncu), a cijena joj je 25.000,00 kuna. Potpisan je ugovor o kupoprodaji i Slavko je isplatio prodavatelju 15.000,00 kuna. Predlažem da kupimo grabu do njegove izgorjele kuće koju ćemo koristiti dalje dok riješimo ovu u Kingovu. Za kupovinu te grabe trebamo angažirati vještaka za poljoprivredno zemljište koji će napisati koliko to vrijedi.

ŽELJKA BOSORIĆ BARUŠKIN: Stavka udjeli u Drava – Kom-u povećava se za 7.778,85 kuna

OPĆINSKI NAČELNIK: Piškornica – sanacijsko odlagalište prodaje svoj udio u Drava – Kom-u, već prije kupili smo udio za 40.000,00 kuna kao i druge općine. Sada Piškornica hoće prodati svoj udio, prvotna cifra je bila 20.000,00 kuna. Dok su pripremali prodaju od revizije su dobili uputu da ne mogu prodati svoj udio od 208.000,00 kuna, već da trebaju angažirati revizora da procijeni vrijednost firme. Nakon toga će se vidjeti koliko firma vrijedi i onda će se taj iznos tražiti od kupaca. Općine kao suvlasnici imaju pravo prvokupa. Firma je pozitivno poslovala, nije bila u dubiozama. Po procjeni revizije ustanovljeno je da firma sada vrijedi 250.000,00 kuna. Iz tog razloga za kupnju udjela nije nam dosta 20.000,00 kuna, nego 27.778,85 kuna, za jednu devetinu.

ŽELJKA BOSORIĆ BARUŠKIN: Na održavanju zgrada, krećenje mrtvačnice stavka je podignuta za 25.000,00 kuna, također mijenjali su se i prozori u prostorijama šahista.
Povećane su stavke za Plan upravljanja imovinom i održavanje registra imovine, kod mosne vage je povećano za izradu projektne dokumentacije i za pristupni put. Isto tako došlo je i do povećanje stavke vezano za asfaltiranje Ulice Drenovica, Ogredek i Trepče, a vezano za nadzor radova. Za geodetske elaborate planirano je 90.000,00 kuna.

PREDSJEDNICA: Na što se to odnosi konkretno?

OPĆINSKI NAČELNIK: Neznam točno, moramo se dogovoriti, neke ulice trebamo riješiti, prvo one koje smo asfaltirali, pa onda one koje trebamo još projektirati. Prvi korak u svemu je rješavanje vlasništva.

ŽELJKA BOSORIĆ BARUŠKIN: Povećava se i stavka istražni radovi i plan sanacije odlagališta otpada.

PREDSJEDNICA: Zašto se to povećava?

OPĆINSKI NAČELNIK: Dok Fuček ide razgrtat smeće onda plaćamo sa te stavke. Trebamo projektirati i sanaciju odlagališta.

PREDSJEDNICA: Sada su aktivni fondovi koji to pokrivaju, te sanacije su skupe i ako ne povučemo nešto iz fondova neznam kako ćemo to financirati.

OPĆINSKI NAČELNIK: Fond za zaštitu okoliša je sve labaviji prema tome.

PREDSJEDNICA: Zašto onda Ferdinandovac rješava svoje odlagalište?

OPĆINSKI NAČELNIK: Potrošili su 300.000,00 kuna, a nisu napravili ništa.
PERO ČORBA: Što se tiče kupnje šodrane, ako Pavlović Slavku treba pomoći, ja sam za to. Zanima me da li su vlasnički odnosi 1/1?

OPĆINSKI NAČELNIK: Bio sam kod odvjetnice, to je moguće riješiti. On nije vlasnik, onaj koji je vlasnik je spreman potpisati Ugovor i novce prepustiti Pavloviću.

PERO ČORBA: Naznam jedino koliko je zakonito to sa kupnjom grabe, da li će nas za to netko nešto pitati, kao što je bilo i sa onime u Loki.
Isto tako, stavka koševi i klupe oko općine, cifra je 28.000,00 kuna, kakve su to klupe i koševi?

OPĆINSKI NAČELNIK: Cijene su iz kataloga, jedan koš je oko 4.000,00 kuna.

ČORBA PERO: To bi mogao napraviti neki obrtnik. Cifra je velika.
Vezano za krečenje mrtvačnice, to je okrečeno? Navedeno je da je za krečenje vrtića prediđeno 24.500,00 kuna. Što je površinom veće?

OPĆINSKI NAČELNIK: U mrtvačnici nije bilo samo krečenje, već je bilo krpanje, gletanje, krečenje, čišćenje svih drvenih dijelova, farbanje greda, prozora, vrata, farbanje cigle.

PERO ČORBA: Vezano za asfaltiranje dječjeg igrališta u Crncu, imali smo načelni dogovor da se to riješi. Ne treba biti debeli sloj asfalta, samo da se to poravna. Da li je izračunato koliko bi to koštalo da se igralište poravna.

OPĆINSKI NAČELNIK: To se ne može usput, treba projekt i troškovnik.

PREDSJEDNICA: To se moglo ubaciti bez problema.

OPĆINSKI NAČELNIK: Nije se moglo, to mora biti zaseban projekt. Može doći kontrola.

PERO ČORBA: A što ako dođe kontrola i iskontrolira kakva je podloga napravljena na cestama koje su se sada asfaltirale.

OPĆINSKI NAČELNIK: Neka dođu.

PERO ČORBA: Koliko su podloge navozili u Šostarcev klanac?

OPĆINSKI NAČELNIK: Neznam.

PERO ČORBA: Prije asfaltiranja se još vidio šoder kojim općina šodri ulice.
Podloga nije dobro napravljena i bude nam se opet dogodilo da budemo imali Živkovog klanca, za 15 godina. Tu ulaze teški strojevi, asfalt će pucati.

NENAD LUKIĆ: Nije dobra podloga, slažem se.

PERO ČORBA: Rekao sam zadnji puta, molim za djecu da se poravna igralište, ne molim za sebe. Ne znam da li se to namjerno neće napraviti budući to ja to tražim ili su ta djeca manje vrijedna.

OPĆINSKI NAČELNIK: Od tebe ne očekujem da pohvališ bilo koji projekt.

PERO ČORBA: Pohvaljujem te za sve ovo što si napisao da se bude dobilo, od Ministarstva regionalnog razvoja, Ministarstva graditeljstva, županije, konačno da je to krenulo. Ali vezano za vagu na Medvedički, njezinu sanaciju, to nije baš ništa napravljeno.
Ljudi i dan danas važu na toj vagi.

OPĆINSKI NAČELNIK: Jasno je što mislim, ne očekujem da nešto pohvališ, što god napravimo o svemu na isti način. Te projekte ne radim samo ja, već svi koji su tu.

MARČINKO FRANJO: Što se tiče podloge u Šostarcevom klancu smatram da bi struka trebala odrediti koliko bi tamo trebalo ići šodra.

OPĆINSKI NAČELNIK: Onaj tko je radio troškovnik tvrdi da je napravljen dobro, a onaj tko radi tvrdi da će do držati, a Pero može reći što hoće.

FRANJO MARČINKO: Trebalo bi poravnati igralište u Crncu.

OPĆINSKI NAČELNIK: Treba novi troškovnik, provesti nabavu, ne može se to usput.

PERO ČORBA: Još jedanput javno pohvaljujem ovo što je krenulo.

PREDSJEDNICA: Što je sa vagom na Medvedički, da li je potpisan Ugovor?

OPĆINSKI NAČELNIK: Vaga je u tehnički lošem stanju, gospodin Stjepan Ciganović mi je dao jednu ideju što napraviti da kamioni nisu na cesti.
Ima nekih preinaka i to bi se moglo riješiti. Niste mi rekli što bi tamo trebalo napraviti.

PREDSJEDNICA: Odeš jedan dan dok bude utovar i pitaš ljude kako bi im odgovaralo.

PERO ČORBA: Vezano za to igralište, kada je to u planu onda.

OPĆINSKI NAČELNIK: Moguće i ove godine, vrlo moguće.

PREDSJEDNICA: Da li smo mi podržali sve projekte koje si odradio’

OPĆINSKI NAČELNIK: Niste sve.

PREDSJEDNICA: Sve što smo podržali znači da vse slažemo s time, neznam u čemu je problem, mislim da nije bitno čija je inicijativa.

OPĆINSKI NAČELNIK: Dok su bile staze, zvao je Pero i rekao da su previsoke, zašto nisu rubnjaci dignuti gore. Staze su višlje od ostatka groblja da u njima ne stoji voda, rubnjaci su ravni sa asfaltom da se voda izlije, još su i bočni padovi od 2%.

PREDSJEDNICA: Osobno neću podržati ovaj rebalans jer za tu vagu na Medvedički govorim neznam koliko već dugo. Rebalans se može izglasati i za pet dana, treba riješiti ugovora za vagu i nema problema. Nemam protiv ničega ništa.

IVAN MESAROV: U rebalansu je i asfaltiranje Živkovog klanca, znači vi ste protiv toga?

PREDSJEDNICA: Ne, nismo, čim se vaga riješi, nema problema.

OPĆINSKI NAČELNIK: Ne možemo pomoći niti Slavku Pavlović onda.

PREDSJEDNICA: Možemo odraditi vagu i za tjedan dana imati rebalansa?

IVAN MESAROV: Nema problema, onda se objavi da ste protiv.

PREDSJEDNICA: Objavit ćemo i zašto smo, i nismo mi nego sam ja rekla za sebe. Neznam zašto se nije moglo do sada potpisati taj ugovor za vagu na Medvedički.

OPĆINSKI NAČELNIK: Bila je korona dva mjeseca.

PREDSJEDNICA: Prije korone se moglo, a i već je popustila.

OPĆINSKI NAČELNIK: Vi ste predsjednice vijeća odgovorni za funkcioniranje općine kao i svi drugi vijećnici, a sada svojim ponašanjem blokirate rad općine i projekte koji se provode.

PREDSJEDNICA: A to što načelnik neće napraviti ono što mi predložimo, što s time, što je sa projektiranjem vatrogasnih domova, sa etažiranjem, zašto se to ne odrađuje, a imali smo 1.800.000,00 kuna viška u proračunu.

OPĆINSKI NAČELNIK: To nabrajate zato da bi srušili proračun i sprječili rad općine.

PREDSJEDNICA: Ne, nego zato da se odradi ono što se traži.

OPĆINSKI NAČELNIK: Molim neka to uđe u zapisnik.

PREDSJEDNICA: Neka uđe u zapisnik da načelnik neće raditi ono što se od njega traži. Zašto načelnik smatra da samo ono što on odredi treba odraditi.

PERO ČORBA: Bio sam stava da neću podržati proračun sada razmišljam ovako.
Pitam načelnika da li obećaješ da će se riješiti ovo sa vagom na Medvedički i asfaltiranje igrališta u Crncu do kraja godine.

OPĆINSKI NAČELNIK: Naravno da se može riješiti.

PERO ČORBA: Podržati ću rebalans proračuna s time da se to odradi do kraja godine. Popustit ćemo, obećao si da će se to riješiti do kraja godine.

OPĆINSKI NAČELNIK: Obećao sam.
PERO ČORBA: Držim te za riječ, hvaliti ću te ukoliko to riješiš ove godine.

DARIO CIGANOVIĆ: Što je sa vatrogasnim domovima?

OPĆINSKI NAČELNIK: Nema izglednih natječaja na kojima bih mogao dobiti novce za obnovu tih domova. Potrošiti ćemo 80.000,00 kuna na projektiranje tih domova, tri godine prođu, pa nam propadnu građevinske dozvole.

PREDSJEDNICA: U Šemovcima je nedavno obnovljen dom.

DARIO CIGANOVIĆ: To je bilo sufinancirano sredstvima Ministarstve regionalnog razvoja.

OPĆINSKI NAČELNIK: Sredstva koja se dobivaju na natječajima su oko 200-300 tisuća kuna. Imamo tri vatrogasna doma, od kojiih bi za svakog obnova koštala po 1,5 – 2 milijuna kuna.

DARIO CIGANOVIĆ: Najlošiji je dom na Medvedički i taj bi trebalo prvo sanirati.

OPĆINSKI NAČELNIK: Od Ministarstva možemo dobiti 300.000,00 kuna, a ovo dalje bi trebali svojim sredstvima.

DARIO CIGANOVIĆ: Prvo bi se trebala riješiti unutrašnjost pa ostalo.

OPĆINSKI NAČELNIK: Ako idemo u obnovu domova, onda nećemo moći asfaltirati. Da li je korisnije obnoviti vatrogasni dom ili asfaltirati cestu. Ne možemo oboje.

DARIO CIGANOVIĆ: Trebalo bi rješavati fazno.

OPĆINSKI NAČELNIK: Idemo u projekte koje je izgledno izvesti. U našoj županiji na mjerama ruralnog razvoja niti jedan projekt za vatrogasne domove nije prošao. Pitam da li je bolje dati vlastiti udio od 100.000,00 kuna za kilometra asfaltiranja ceste ili za projekte koje nećemo moći realizirati.

PERO ČORBA: Onda treba reći i vatrogascima da toga ne bude u dogledno vrijeme, dok se nešto ne pojavi.

OPĆINSKI NAČELNIK: Predlažem da prihvatite ove izmjene i dopune proračuna i da radimo posao.

Budući da se više nitko nije javio Općinsko vijeće Općine Novo Virje je sa 7 glasova ZA i 1 SUZDRŽAN donijelo
IZMJENE I DOPUNE
proračuna za 2020. godinu i projekcije za 2021. i 2022. godinu

Točka 19.

Prelazimo na devetnaestu točku, a to je donošenje Programa o izmjenama Programa građenja komunalne infrastrukture na području Općine Novo Virje za 2020. godinu.

Predlagatelj Odluke je općinski načelnik i ima riječ.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjenama Programa građenja komunalne infrastrukture na području Općine Novo Virje za 2020. godinu

Točka 20.

Prelazimo na dvadesetu točku, a to je donošenje Programa o izmjenama Programa održavanja komunalne infrastrukture na području Općine Novo Virje za 2020. godinu.

Predlagatelj Odluke je općinski načelnik i ima riječ.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjenama Programa održavanja komunalne infrastrukture na području Općine Novo Virje za 2020. godinu


Točka 21.

Prelazimo na dvadesetprvu točku, a to je donošenje Plana o izmjeni Plana javnih potreba u socijalnoj skrbi na području Općine Novo Virje u 2020. godini.

Predlagatelj Odluke je općinski načelnik i ima riječ.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PLAN
o izmjeni Plana javnih potreba u socijalnoj skrbi na području Općine Novo Virje u 2020. godini

Točka 22.

Prelazimo na dvadesetdrugu točku, a to je donošenje Programa o izmjeni Programa javnih potreba u predškolskom odgoju na području Općine Novo Virje u 2020. godini.

Predlagatelj Odluke je općinski načelnik i ima riječ.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjeni Programa javnih potreba u predškolskom odgoju na području Općine Novo Virje u 2020. godini

Točka 23.

Prelazimo na dvadesettreću točku, a to je donošenje Odluke o odabiru najpovoljnijeg ponuditelja za davanje koncesije za obavljanje komunalne djelatnosti – dimnjačarski poslovi na području Općine Novo Virje.

Predlagatelj Odluke je općinski načelnik i ima riječ.

OPĆINSKI NAČELNIK: Molim pročelnika da obrazloži odluku.

MIROSLAV LUKANEC: Općina Novo Virje provela je otvoreni postupak davanja koncesije za obavljanje komunalne djelatnosti – dimnjačarski poslovi. Na natječaj je pristigla jedna prijava i to prijava ponuditelja Diveks j.d.o.o. Kalinovac koja je i odabrana kao najpovoljnija. U privitku ste dobili Odluku, zapisnik o pregledu i ocjeni ponuda, te cjenik. Po prihvaćanju ove Odluke sa odabranim ponuditeljem sklopiti će se Ugovor o koncesiji na vrijeme od pet godina.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o odabiru najpovoljnijeg ponuditelja za davanje koncesije za obavljanje komunalne djelatnosti – dimnjačarski poslovi na području Općine Novo Virje

Točka 24.

Prelazimo na dvadesetčetvrtu točku, a to je donošenje Odluke o davanju prethodne suglasnosti na Obavijest o Odabiru ponude za izgradnju nerazvrstane ceste Drenovica – Odvojak Živko.

Predlagatelj Odluke je općinski načelnik i ima riječ.

OPĆINSKI NAČELNIK: Povjerenstvo je obavilo otvaranje ponuda, pristigle su dvije ponude, od Ceste d.d. Bjelovar i Poduzeće za ceste d.o.o. Bjelovar. Povoljnija ponuda bila je ponuda tvrtke Ceste d.d. Bjelovar sa cijenom ponude od 566.152,85 kuna sa PDV-om. Rok za dovršetak radova je 90 dana od dana potpisa ugovora sa izvođačem radova.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o davanju prethodne suglasnosti na Obavijest o Odabiru ponude za izgradnju nerazvrstane ceste Drenovica – Odvojak Živko

Točka 25.

Prelazimo na dvadesetpetu točku, a to je donošenje Odluke o početku postupka jednostavne nabave za rekonstrukciju dječjeg igrališta u Novom Virju – Drenovica.

Predlagatelj Odluke je općinski načelnik i ima riječ.

OPĆINSKI NAČELNIK: Još 2018. godine prijavili smo se na natječaj LAG-a Podravina, a vezano za rekonstrukciju dječjeg igrališta u Novom Virju. Potpisali smo Ugovor o sufinanciranju, sada trebamo provesti nabavu preko Agroneta, odnosno donijeti ovu Odluku. Isto tako trebamo imenovati i člana povjerenstva iz redova Općinskoga vijeća. Nakon kraće rasprave donesena je odluka ta taj član povjerenstva bude Vjekoslav Mesarov.
 
PREDSJEDNICA: Zahvaljujem, otvaram raspravu. 

VJEKOSLAV MESAROV: Slažem se da budem član povjerenstva u toj nabavi.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o početku postupka jednostavne nabave za rekonstrukciju dječjeg igrališta u Novom Virju – Drenovica

Točka 26.

OPĆINSKI NAČELNIK: Vezano za izgradnju mosne vage, imali smo upit prema Zavodu za prostorno uređenje Koprivničko – križevačke županije, gdje su se očitovali da je moguća gradnja mosne vage nosivosti 50 tona na č.k.br. 4323 k.o. Novo Virje.
Ulazilo bi se cestom koja ide prema groblju, pa onda bi se skrenulo uz onaj dio gdje su svlačionice, betoni bi se trebali porušiti, a izlaz na glavnu cestu bi bio uz ogradu. U rebalans smo stavili i sredstva za projektiranje vage.

DARIO CIGANOVIĆ: Važno je i da vaga nije u jami, vaga je dugačka oko 18 metara, a te dužine bi trebao biti i izlaz i ulaz na vagu. Mala je razlika u cijeni između vage od 50 i 60 metara, treba vidjeti ima li potrebe za vagom od 60 tona. 

Nakon kratke rasprave svi vijećnici su se složili da se krene u projektiranje, a kasnije i u izgradnju mosne vage.
Točka 27.

Prelazimo na dvadesetsedmu točku, a to je donošenje Zaključka o prihvaćanju Godišnjeg izvještaja o izvršenju proračuna za 2019. godinu, Izvješća o radu za 2019. godinu i Izvješća o vatrogasnim intervencijama za 2019. godinu Javne vatrogasne postrojbe Đurđevac.

Predlagatelj Odluke je općinski načelnik i ima riječ.

OPĆINSKI NAČELNIK: Materijale ste primili, predlažem da se prihvate ova izvješća.
 
PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK 

o prihvaćanju Godišnjeg izvještaja o izvršenju proračuna za 2019. godinu, Izvješća o radu za 2019. godinu i Izvješća o vatrogasnim intervencijama za 2019. godinu


Točka 28.

PREDSJEDNICA: Prelazimo na dvadesetosmu točku, a to je donošenje Zaključka o prihvaćanju Izvješća o stanju sigurnosti na području postaje Granične policije Koprivnica za veljaču, ožujak i travanj 2020. godine.

Predlagatelj Zaključka je općinski načelnik i ima riječ.

OPĆINSKI NAČELNIK: Imate u materijalima, nemam ništa za nadodati. 

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o prihvaćanju Izvješća o stanju sigurnosti na području postaje Granične policije Koprivnica za veljaču, ožujak i travanj 2020. godine

Točka 29.

OPĆINSKI NAČELNIK: U materijalima ste primili zamolbe gospođe Ana Duga iz Novigrada Podravskog. 

PREDSJEDNICA: Radi se o dvije kćeri, gdje jedna ima zločudni tumor, a drugoj treba stalna pomoć logopeda.

Nakon kraće rasprave između članova općinskoga vijeća jednoglasno je donesen zaključak da se odobre sredstva po navedenim zamolbama i to na način da se po svakoj zamolbi (za kćeri Doris i Melani) odobri isplata po 250,00 kuna.
[bookmark: _GoBack]
Točka 30.

PREDSJEDNICA: Ima li itko išta za nadodati pod točkom razno?

Pošto nema, svima zahvaljujem i pozdravljam Vas do idući puta.

Predsjednica Općinskog vijeća Općine Novo Virje, Katarina Kozarić-Šabarić završava sjednicu u 21,50 sati.

Dovršeno.
ZAPISNIČAR:
Miroslav Lukanec
PREDSJEDNICA

Katarina Kozarić-Šabarić




